चौहटन- वांकल विरात्रा माता मन्दिर के सानिध्य में संचालित गौशाला में बनाए नवनिर्मित भगवान कृष्ण मन्दिर की तीन दिवसीय प्राण प्रतिष्ठा के दूसरे दिन शुक्रवार को वीरातरा में भव्य शोभायात्रा का आयोजन किया गया। ढोल-नगाड़े, मंगल कलश, साधुसंतो सहित सैकड़ो श्रद्धालु महिला-पुरुष इस शोभायात्रा में शोभा बढ़ा रहे थे। वही पालकी में सुसज्जित भगवान कृष्ण की मूर्तियो को शोभायात्रा के साथ नवनिर्मित मन्दिर पहुंचाया गया। जहां उनकी वैदिक एवं आध्यात्मिक परम्पराओ के साथ पूजा अर्चना के कार्यक्रम सपन्न करवाए गए।